નવી દિલ્હી:વિમાન પ્રવાસીઓ ભારતીય સીમામાં ઊડતા હશે તે દરમિયાન વિમાનમાં તેઓ કોલ કરે અથવા ઇન્ટરનેટનો ઉપયોગ કરે તેના દરને ટ્રાઇ નિયંત્રણ નહીં કરે તેમ અધિકારીએ કહ્યું છે. જોકે, મોબાઇલ ફોન ઓપરેટર્સ, સેક્ટરના નિરીક્ષકો અને ઉડ્ડયન નિષ્ણાતોએ કહ્યું કે સ્થાનિક કેરિયર્સને આમાં બહુ ફાયદો નથી. કારણ કે તેણે ઇન્ટરમિડિયરી પર આધાર રાખવો પડશે અને સ્થાનિક રૂટ ટૂંકા અંતરના હોવાથી આવક પણ ખાસ નહીં મળે. તેની સરખામણીમાં મૂડીરોકાણ ઘણું વધારે હશે.